Rahu ei kindlustata ainuüksi ideeliste varadega. Sõja  hädaohu vastu aitavad ainult materiaalsed jõud, realiteedid: loomulikud kaitsepiirid, relvastus j. n. e. Sellest järgnevad Fochi ettepanekud Reini pahema kalda Saksamaast eraldamise ja neist autonoomsete, tegelikult aga Prantsus­maast rippuvate riigikeste loomise kohta. Sõjalisele programmile selt­sisid teised Prantsuse nõuded: Saksamaa tasugu sõjakulud, andku välja relvastus, allugu liitriikide majanduspoliitilisele kontrollile j. n. e.